**KÖSZÖNET**

**A VÁLASZTÁSOK LEBONYOLÍTÁSÁBAN**

**KÖZREMŰKÖDŐKNEK**

Ezúton is hálásan köszönöm az Európai Parlament tagjai, a helyi önkormányzati képviselők és polgármesterek, valamint a nemzetiségi önkormányzati képviselők közös eljárásban lebonyolított 2024. június 9-i választásának kapcsán feladatokat ellátó Helyi Választási Bizottságnak, a Szavazatszámláló Bizottságok választott és megbízott (delegált) tagjainak, valamint a nemzetiségi megfigyelőknek a munkáját.

Nagyon szépen köszönöm a Helyi Választási Iroda tagjainak és a 8 pilisvörösvári szavazókörben jegyzőkönyvvezetői feladatokat ellátó kollégáimnak is a precíz munkáját.

A bizottságokban, a helyi választási irodán, a Városgazda Kft-nél a konyhán, az intézményekben közel 150 fő dolgozott annak érdekében, hogy a választásokat szabályszerűen bonyolítsuk le. Valamennyien magas színvonalú, hibátlan és alapos munkát végeztek. Önzetlen és fegyelmezett munkájával mindenki hozzájárult ahhoz, hogy Pilisvörösváron a 2024. évi választásokat a jogszabályokat betartva, zökkenőmentesen bonyolíthattuk le.

A jövőben is számítunk munkájukra!

Gergelyné Csurilla Erika jegyző

 Helyi Választási Iroda vezetője